Ако се замислите за Архимед и израза "Еврика",
сигурно си представяте това.
Оказва се, по-скоро е било ето така.
Трети век преди Христа, Хиерон - владетелят на града Сиракуза в Сицилия
избира Архимед да ръководи проект
с нечувани размери.
Хиерон наредил да се направи плавателен съд,
който бил 50 пъти по-голям от обичайния древен военен кораб,
и да бъде кръстен на името на града Сиракуза.
Хиерон искал да построят най-големият кораб,
който да бъде представен като подарък
на Египетския владетел Птоломей.
Но би ли могъл да плава кораб, с размерите на дворец?
Никой не е предприемал подобно нещо по времето на Архимед.
Все едно да попиташ "Може ли планината да полети?"
Хиерон също поемал висок риск.
Стотици работници ще работят с години, за да построят Сиракуза,
използвайки греди от бор и ела от планината Етна,
въжета от коноп, внесен от Испания
и смола от Франция.
Най-горната палуба, на която ще има осем наблюдателни кули,
няма да бъде подпирана от колони,
а от масивни изображения на Атлас от дърво, който подпира Земята на раменете си.
На предната част на кораба ще има масивен катапулт,
който да изстрелва 80 кг. каменни гюлета.
Като развлечение за пътниците,
корабът ще има цветна алея,
покрит плувен басейн,
баня и топла вода,
библиотека с книги и статуи,
храм за богинята Афродита,
и фитнес салон.
А за капак на всичко,
Хиерон искал да напълнят кораба с товар:
400 тона жито,
10 000 буркани консервирана риба,
74 тона питейна вода
и 600 тона вълна.
На кораба щяло да има хиляда пътници,
включително 600 войници.
Също така и 20 коне в отделни конюшни.
Да построиш нещо с такива мащаби,
а то да потъне още на първо отплаване?
Нека просто кажем, че провалът
не би бил благоприятен развой за Архимед.
И така, той поел проблема - ще потъне ли?
Може би един ден е седял в банята,
чудейки се как би могла да плава една тежка вана,
когато изведнъж получил вдъхновение.
Частично потопен обект се поддържа на повърхността от сила
равна на тежестта на течността, изместена от обекта
С други думи, ако 2 000 тоновият Сиракуза измести точно 2 000 тона вода,
то корабът би плавал едва-едва.
Ако пък измести 4 000 тона вода, корабът ще плава без проблеми.
Естествено, ако корабът измести само 1 000 тона вода,
Хиерон не би бил особено щастлив.
Това е законът за задържане на повърхността
и инженерите до ден днешен го наричат принципът на Архимед.
Обяснява и защо огромен танкер може да плава също толкова лесно
както дървена лодка или вана.
Ако тежестта на изместената вода под дъното
е равна на тежестта на плавателния съд,
всичко над дъното ще плава на повърхността.
Звучи като една друга история за Архимед и ваната
и това сигурно е така, защото те са всъщност една и съща история,
изменени през годините.
Класическата история за Архимедовата "Еврика" и спонтанното тичане по улиците
се въртят около "корона", или "corona" на Латински.
В същината си, Сицилийската история разказва за "дъно", или "короне" на Гръдски
Възможно ли е да са се объркали?
Няма и да разберем.
Денят, в който Сиракуза пристигнала в Египет, нейното първо и единствено пътуване,
можем само да си представим как жителите на Александрия са изпълнили пристанището
за да се възхищават на пристигащия величествен, плаващ замък.
Този необикновен кораб е бил кораба Титаник на древния свят,
като изключим потъването, благодарение на нашия приятел Архимед